கேள்வி: மலேசிய இசுலாமிய கட்சி - பொது குறித்து விரிவாக சொல்லுங்கள்.
பதில்: மலேசிய அரசியல் நெருக்கடி 2020-2022 விளைவாக ஆட்சிக்கு வந்த அன்றைய ஆளும் பெரிக்காத்தான் நேசனல் கூட்டணியில் ஓர் உறுப்புக் கட்சியாக இருந்தது. அந்தக் கட்டத்தில் கிளாந்தான், திராங்கானு, கெடா, பெர்லிஸ் மற்றும் சபா ஆகிய மாநிலங்களில் இந்தக் கட்சி தனியாகவோ அல்லது கூட்டணிக் கட்சியாகவோ ஆட்சி செய்தது. அத்துடன், 2008 - 2018-ஆம் ஆண்டுகளுக்கு இடையில் பினாங்கு மற்றும் சிலாங்கூர் மாநில அரசாங்கங்களில் ஒரு கூட்டணி பங்காளிக் கட்சியாகவும் இருந்தது. பாரிசான் நேசனல் கூட்டணி அரசாங்க ஆளுமைக் கட்சியாக இருந்த போது அதை எதிர்த்த ஆற்றல் மிக்க கட்சியாக இந்த மலேசிய இசுலாமிய கட்சி விளங்கியது. தீபகற்ப மலேசியாவின் வட பகுதியில் இருக்கும் பழைமைவாத மாநிலங்களான கிளாந்தான், திரங்கானு ஆகியவற்றின் வலுவான ஆதரவுகளை இந்தக் கட்சி தற்போது பெற்றுள்ளது. மலேசியப் பொதுத் தேர்தல், 2022 இந்தக் கட்சி, மலேசிய மக்களவையின் 222 இடங்களில் 43 இடங்களைப் பெற்றது. அந்தக் கட்டத்தில் மிகப்பெரிய தனிப்பெரும் கட்சியாக விளங்கியது.
கேள்வி: மலேசிய இசுலாமிய கட்சி - மக்களின் ஆதரவு என்பது என்ன?
பதில்: மலாயா சுதந்திரம் அடைந்த பிறகு, மலேசிய மக்களின் பேரதரவைப் பெற்று விளங்கிய பாரிசான் நேசனல் கூட்டணியை எதிர்த்துப் போட்டியிட்டு வெற்றி பெற்ற முதல் அரசியல் கட்சியும் இதுவே ஆகும். மலேசியப் பொதுத் தேர்தல், 2008 மலேசியப் பொதுத் தேர்தல் நடைபெற்றது. அந்தத் தேர்தலுக்குப் பின், பி.கே.ஆர் என்று அழைக்கப்படும் மக்கள் நீதிக் கட்சி, ஜனநாயக செயல் கட்சிகளுடன் கூட்டு சேர்ந்து பாக்காத்தான் ராக்யாட் எனும் ஓர் அரசியல் எதிர் அணியை உருவாக்கியது. இப்போது மலேசியாவின் கிளாந்தான், திராங்கானு, சிலாங்கூர், பினாங்கு ஆகிய மாநிலங்களை பாக்காத்தான் ராக்யாட் தன் கட்டுப்பாட்டில் வைத்து இருக்கிறது.
கேள்வி: மலேசிய இசுலாமிய கட்சி - மாற்று முன்னணி என்பது என்ன?
பதில்: புதிதாகத் தோன்றிய இந்த மக்கள் நீதிக் கட்சி, ஏற்கனவே செயல்பட்டு வந்த ஜனநாயக செயல் கட்சி, ஆகியவற்றுடனும் இணைந்து மாற்று முன்னணி (மலாய்: ''Barisan Alternatif'') எனும் ஓர் எதிர் அரசியல் அணியை, மலேசிய இசுலாமிய கட்சி உருவாக்கியது. 1999 ஆம் ஆண்டில் மலேசியப் பொதுத் தேர்தல் நடைபெற்றது. அதில் மலேசிய இசுலாமிய கட்சி திரங்கானு மாநிலத்தை, ஆளும் பாரிசான் நேசனல் கூட்டணியிடம் இருந்து கைபற்றியது.[http://www.aljazeera.com/news/asia-pacific/2012/01/201219295952572.html Malaysian opposition leader Anwar Ibrahim has been acquitted in a surprise end to a politically charged sodomy trial.]
கேள்வி: மலேசிய இசுலாமிய கட்சி - அண்மைய நிகழ்வுகள் பற்றி விளக்கவும்.
பதில்: கடந்த காலங்களில், மலேசிய இசுலாமிய கட்சி மலாய்க்காரர்களையும், முசுலீம் ஆதரவாளர்களையும் இலக்குகளாக் கொண்டு செயல்பட்டு வந்தது. ஆனால், அண்மைய காலங்களில், குறிப்பாக 2004ஆம் ஆண்டு பொதுத் தேர்தலுக்குப் பின்னர், அதன் அணுகுமுறையில் மாற்றங்கள் ஏற்பட்டு வருகின்றன. உறுத்தல்கள் இல்லாத மிதமான போக்கை முசுலீம் அல்லாதவர்களிடம் காட்டி வருகிறது. மலேசியாவை ஓர் இசுலாமிய நாடாக மாற்றுவதையே ஓர் இலட்சியமாகக் கொண்டிருந்த மலேசிய இசுலாமிய கட்சி, அண்மைய காலங்களில் அதைப் பற்றி பேசுவதையும் குறைத்துக் கொண்டது. 2008 பொதுத் தேர்தலில் முசுலீம் அல்லாத ஒருவரையும் மலேசிய இசுலாமிய கட்சியின் சார்பில் போட்டியிட வைத்தது.
கேள்வி: மலேசிய இசுலாமிய கட்சி - குமதா இராமன் பற்றி தகவல் சொல்.
பதில்: குமுதா ராமன் எனும் ஒரு தமிழ்ப் பெண்ணைத் தன் கட்சியின் சார்பில் போட்டியிட வைத்து சாதனை படைத்தது. குமதா ராமன் ஒரு வழக்குரைஞர் ஆவார். ஜொகூர் மாநிலத்தில் உள்ள உலு திராம் சட்டமன்றத் தொகுதியில் போட்டியிட்டார்.